Fil 1:13,14 Hoe goed is dit om saam te wees met kollega's met wie 'n mens die liefde vir die HERE en Sy Woord kan deel. Om saam ondergedompel te word in die Woord deur lesings waar ons saam na kan luister. Vanaf maandag 29 Augustus was ek aanwesig op die Haamstedekonferensie wat Woensdag 31 Augustus weer geeindig het. Die doel van die konferensie is om weer in alle rus toegerus te word vir die tyd wat voorlê. Om ook bemoedig te word om weer vryuit en voluit die evangelie te verkondig. Paulus maak in Filippense 1 duidelik dat dit gaan om verkondiging van die evangelie, van die goeie boodskap. Wat is die kern daarvan? Wie kan by die verkondiging nooit gemist word nie? Jesus Christus! Dit gaan daarom dat Christus ons verkondig word. Paulus is bly as Christus ons as die Verlosser van ons sondes en as ons Here en God verkondig word met die ernstige en bewoë oproep van geloof en bekering. Paulus maak duidelik dat dit kan wees dat mense dit vanuit verskillende motiewe doen. Jy kan jou vrae hê. As die regte evangelie klink wees dan bly met die boodskap! Dit is heeltemal iets anders as wat die naam Jesus Christus baie genoem word maar nie as die enigste Redder waar jy as sondige mens jou hele verlossing moet kry nie. Paulus waarsku juis steeds weer vir 'n verkondiging waar nie die ware Christus verkondig word nie. Dan word mense bedrieg! Dink maar aan wat Hy skryf in Galasiërs 1. Laat ons blydskap in Christus wees. In Christus soos Hy Homself in die Skrif gewys het. Laat ons niks daarvan af doen of aan toevoeg. Laat ons leef en groei in die leef met Hom. Dit is so goed en nodig want sonder die ene ware Christus bestaan geen vergifnis en ewig lewe vir jou of my nie.